b'\n_START_ARTICLE_\nTerme Paradiso\n_START_PARAGRAPH_\nTerme Paradiso se nahajajo na obrobju Posavja v Dobovi, tik ob \xc5\xbeelezni\xc5\xa1ki postaji, oddaljene 5 km od Bre\xc5\xbeic, 6 km od izvoza iz avtoceste ter 25 km od Zagreba.\n_START_SECTION_\nTermalni park\n_START_PARAGRAPH_\nTermalni kompleks zajema 1800 m2 vodnih povr\xc5\xa1in odli\xc4\x8dne termalne vode v notranjem bazenu z masa\xc5\xbenimi \xc5\xa1obami in zunanjih bazenih, otro\xc5\xa1ki bazen, po\xc4\x8dasna reka, tobogani ter bazen s \xc4\x8disto termlano vodo brez dodatkov._NEWLINE_Vrtina se nahaja v zahodnem delu Dobove od leta 2009 v globini 706 m, s pretokom 10 l/sekundo, po potrebi do 17,5 l/sekundo. Temperatura vode je 54,6\xc2\xba C, pH 7,2 in celokupna mineralizacija 368 mg/l. Voda je \xc4\x8dista, prakti\xc4\x8dno brez primesi, obogatena s kalcijem, magnezijem, hidrogenkarbonatom in sulfatom. Termalna voda blagodejno vpliva zaradi svojih balneolo\xc5\xa1kih in kemijskih lastnosti pri vzdr\xc5\xbeevanju funkcionalnosti gibalnega sistema in hrbtenice, poleg drugih pozitivnih u\xc4\x8dinkov pri plavanju, kopanju, podvodnih masa\xc5\xbeah in izvajanju fizioterapevtskih vaj.\n_START_SECTION_\nOstala ponudba\n_START_PARAGRAPH_\nV sklopu term je tudi svet savn - Oaza ter Hotel Paradiso, spa & wellness center, fitnes center, restavracija Paradiso ter picerija Valentina.'